Tarybos reglamentas (EEB) Nr. 1659/81
1981 m. gegužės 19 d.
iš dalies keičiantis Reglamentą (EEB) Nr. 1674/72, nustatantį pagalbos už sėklą skyrimo ir finansavimo bendrąsias taisykles
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklos rinkos organizavimo [1] su paskutiniais pakeitimais, padarytais 1979 m. Stojimo aktu, ypač į jo 3 straipsnio 4 dalį,
atsižvelgdama į Komisijos pasiūlymą,
kadangi Reglamentu (EEB) Nr. 1674/72/ [2], su paskutiniais pakeitimais, padarytais Reglamentu (EEB) Nr. 1969/80 [3] nustatyta, kad pagalba gali būti skiriama tik oficialiai sertifikuotai sėklai, atitinkančiai sąvokas, nurodytas prekybos direktyvose ir minėtose direktyvose nustatytas sąlygas ir standartus;
kadangi 1979 m. Stojimo akto 113 straipsnio 1 dalyje numatyta, kad iki 1985 m. gruodžio 31 d. Graikija gali taikyti Graikijos nustatytas taisykles dėl išaugintos sėklos sertifikavimo ir kontrolės; kadangi 113 straipsnio 2 dalies c punktu numatyta, kad Graikija į valstybių narių teritoriją eksportuoja tik tą sėklą, kuri atitinka Bendrijos nuostatas; kadangi 113 straipsnio 3 dalyje pateikta nuostata dėl sprendimo laipsniškai liberalizuoti prekybą tam tikrų rūšių sėkla tarp Graikijos ir kitų valstybių narių;
kadangi sėkla, kurios atžvilgiu bus priimtas toks sprendimas, atitinka Bendrijos produkcijai taikomose nuostatose išdėstytas sąlygas; kadangi Bendrijos pagalba turėtų būti suteikiama Graikijoje išaugintai sertifikuotai sėklai ir dėl kurios buvo priimtas sprendimas liberalizuoti prekybą tarp šios valstybės narės ir kitų valstybių narių,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1674/72 iš dalies keičiamas taip:
1. 1 straipsnis pakeičiamas taip:
"1 straipsnis
1. Jei pagalba nustatyta pagal Reglamento (EEB) Nr. 2358/71 3 straipsnį, ji skiriama už išaugintą elitinę ir sertifikuotą sėklą, remiantis tolesnių straipsnių reikalavimais:
- kaip nurodyta 1966 m. birželio 14 d. Tarybos direktyvoje 66/401/EEB dėl prekybos pašarinių augalų sėkla ( 3), 1966 m. birželio 14 d. Tarybos direktyvoje 66/402/EEB dėl prekybos javų sėkla( 4) ir 1969 m. birželio 30 d. Tarybos direktyvoje 69/208/EEB dėl prekybos aliejinių ir pluoštinių augalų sėkla ( 5), atsižvelgiant į pakeitimus, padarytus šioms direktyvoms,
- kuri atitinka šiose direktyvose nustatytus standartus ir sąlygas, ir
- kuri yra oficialiai sertifikuota.
2. Nuo 1981 m. sausio 1 d. iki 1985 m. gruodžio 31 d. pagalba taip pat skiriama elitinei ir sertifikuotai sėklai, išaugintai Graikijoje, dėl kurios priimamas sprendimas pagal 1979 m. Stojimo akto113 straipsnio 3 dalį."
2. (
3
), (
4
) ir (
5
) išnašos pakeičiamos taip:
"(3) OL 125, 1966 7 11, p. 2298/66.
(4) OL 125, 1966 7 11, p. 2309/66.
(5) OL L 169, 1969 7 10, p. 3."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1981 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. gegužės 19 d.